ປະທານ​ບໍລິສັດ​ນ້ຳມັນຝຣັ່ງ ເສຍ​ຊີວິດ ໃນອຸບັດຕິເຫດຢູ່ ທາງແລ່ນຂອງເຮືອບິນ ທີ່​ມົສກູ
ທ່ານ Christophe de Margerie ​ໄວ 63 ປີ ພ້ອມ​ທັງ​ຈຸ​ບິນ 3 ຄົນ ​ເສຍ​ຊີວິດ​ ​ເວລາ​​ເຮືອບິນ​ຂອງ​ທ່ານ ທີ່ກຳລັງ​​ຈະ​​ແລ່ນ​ຂຶ້ນ​ຈາກ​ເດີນ ​ໄປ​ຕຳ​ເອົາ​ລົດ​ຂູດ​ຫິມະ ​ແລ້ວ​ລະ​ເບີດ​ຂຶ້ນ​ເປັນ​ໄຟ.
ຫົວໜ້າບໍລິສັດນ້ຳມັນຍັກໃຫຍ່ Total ຂອງຝຣັ່ງ ໄດ້ເສຍຊີວິດ ໃນຕອນແລງວັນຈັນວານນີ້ ເວລາເຮືອບິນສ່ວນຕົວຂອງຜູ້ກ່ຽວ ຕຳກັນກັບລົດຂູດຫິມະອອກ ບົນທາງແລ່ນຢູ່ເດີນບິນໃນນະຄອນ ຫລວງມົສກູ ທ່ານ Christophe de Margerie ໄວ 63 ປີ ພ້ອມທັງຈຸບິນ 3 ຄົນ ເສຍຊີວິດ ເວລາເຮືອບິນຂອງທ່ານ ທີ່ກຳລັງຈະແລ່ນຂຶ້ນຈາກເດີນໄປຕຳເອົາລົດຂູດຫິມະ ແລ້ວລະເບີດຂຶ້ນເປັນໄຟ ຢູ່ສະໜາມບິນນາໆຊາດ Vnukovo ໂຄສົກຍິງຂອງຄະນະນັກສືບສວນສອບສວນຣັດເຊຍ ກ່າວວ່າ ໄດ້ມີການໄຂການສືບສວນຄະດີອາຍາຂຶ້ນແລ້ວ ແລະເຈົ້າໜ້າທີ່ ເດິນບິນຫລາຍຄົນ ອາດຖືກສັ່ງພັກການ ບັນດານັກສືບສວນເຊື່ອວ່າ ຄົນຂັບລົດຂູດຫິມະ ທີ່ລອດຊີວິດມາໄດ້ນັ້ນ ມີອາການມຶນເມົາ ຕອນທີ່ປີກເຮືອບິນໄປຕຳກັບລົດຂອງຜູ້ກ່ຽວ ບໍ່ເທົ່າໃດນາທີກ່ອນທ່ຽງຄືນ ຕາມເວລາທ້ອງຖິ່ນ ບໍລິສັດນ້ຳມັນ Total ຢືນຢັນເຖິງການເສຍຊີວິດຂອງທ່ານ de Margerie ທາງແວັບໄຊ້ ຂອງບໍລິສັດ ໃນວັນອັງຄານມື້ນີ້ ແລະກ່າວວ່າ ພວກເຄາະຮ້າຍທັງ 4 ຄົນ ເສຍຊີວິດກັບທີ່